Omnibus presentes litteras inspecturis, magister Hugo, officialis Senon., in Domino salutem. Noverint universi quod in presentia nostra constitutus, Hugo, Miles, prepositus de Villanovadomini Archiepiscopi Senon., quitavit ecclesie et fratribus Vallislucentis Baldoinum et filium ejus Felisum, et quicquid idem Baldoinus habebat: terras, vineas, domos et alias res tam mobiles, quam immobiles, et duodecim nummos census quos habebat in domo et in appendiciis Eramburgis Pophile. Quod autem audivimus et recognitum fuit coram nobis, ad petitionem partium, sine prejudicio alterius, sub sigillo Senon. curie testificamur. Actum, anno Gratie Mº CCº nono-decimo, mense novembri.